cyanic-selkie/wikianc huggingface dataset:
גארי פייטון השני
גולדן סטייט ווריורס (2021-2022)
ב-8 באפריל 2021, פייטון חתם על חוזה ל-10 ימים בגולדן סטייט ווריורס. ב-19 באפריל הוא חתם על חוזה שני ל-10 ימים וב-16 במאי הוא הוחתם להמשך העונה ולעונה הבאה. הוא נחתך זמן קצר לפני תחילת עונת, אך הוחתם מחדש על ידי הווריורס ב-19 באוקטובר, לחוזה עד סוף העונה. יחד עם הווריורס העפיל פייטון לפלייאוף ה-NBA, בלט בחלק ההגנתי והשתלב כשחקן קבוע ברוטציית הקבוצה. בתום אותה עונה זכה באליפות ה-NBA ביחד עם הווריורס כאשר גברו על הבוסטון סלטיקס בסדרת גמר ה-NBA, בתוצאה 4–2.
פורטלנד טרייל בלייזרס (2022-2023)
ב-6 ליוני 2022, לאחר היכולת הטובה שהציג במדי גולדן סטייט בפלייאוף 2022 חתם פייטון בפורטלנד על חוזה של 28 מיליון דולר ל-3 שנים. לפני פתיחת העונה הוא עבר ניתוח בשרירי הליבה שהשבית אותו לחודשים הראשונים של העונה, וב-2 לינואר 2023 הוא ערך את הופעת הבכורה שלו במדי הבלייזרס בה הוא קלע 7 נקודות מסר 4 אסיסטים והוריד 2 ריבאונדים בניצחון קבוצתו 135- 106 על דטרויט פיסטונס.
החזרה לגולדן סטייט (2023- הווה)
ב-9 לפברואר 2023 חזר פייטון לגולדן סטייט במהלך טרייד מרובע ששלח את קווין נוקס II לפורטלנד, ג'יימס ויסמן לדטרויט, סאדיק ביי לאטלנטה, ואת פייטון לגולדן סטייט.
מוטי ברייט
מוטי ברייט הוא משורר ומחנך ישראלי.
ביוגרפיה
ברייט הוציא לאור את ספר השירה הראשון שלו, "וכיסא לחלומי", בשנת 2009 על ידי הוצאת אופיר. בשנת 2014 הוציא את ספרו השני, "אינואיטיקה", על ידי הוצאת גוונים. באוקטובר 2016 הוציא לאור את ספרו השלישי, "אחכה", על ידי הוצאת ניב. את ספרו הרביעי, "אַרְטֶא פּוֹבֵרָה", הוציא לאור בשנת 2018 על ידי הוצאת רימונים.
חיים אישיים
ברייט הוא תושב גבעת אלה. הוא מלמד פיתוח חשיבה וכתיבה יצירתית במרכז מדע ודעת למחוננים ומצטיינים בשלומי.
פרס האזרחות על שם ג'יי. וולטר קנדי
מאז הושק, חולק הפרס ל-34 אנשים שונים. הפרס הוענק לשני אנשים באותה עונה רק פעם אחת - מייקל קופר ורורי ספארו שזכו בפרס בעונת. ולאדה דיבאץ מיוגוסלביה (כיום סרביה), דיקמבה מוטומבו מהרפובליקה הדמוקרטית של קונגו, פאו גאסול מספרד, סטיב נאש (נולד בדרום אפריקה) וסמואל דלמברט (נולד בהאיטי) מקנדה ולואול דנג מהממלכה המאוחדת הם הזוכים היחידים בפרס שאינם ילידי ארצות הברית. מוטומבו הוא השחקן היחיד שזכה בפרס פעמיים. פרנק ליידן וג'ו אוטול הם היחידים מבין הזוכים בפרס שאינם שחקנים. ליידן, שזכה בפרס בעונת, היה מאמן היוטה ג'אז, ואוטול, הזוכה בפרס לעונת , היה מאמן הכושר של האטלנטה הוקס.
הסופר קאפ הספרדי 2014
הסופר קאפ 2014 הוא המהדורה ה-31 במסגרת הסופר קאפ הספרדי. הטורניר הפגיש בין אתלטיקו מדריד שזכתה בלה ליגה לבין ריאל מדריד שזכתה בגביע הספרדי. אתלטיקו מדריד זכתה בתואר בפעם השנייה שלה כשניצחה 1–2 בסיכום שני המשחקים. זו הייתה הפעם הראשונה ששוחק בסופר קאפ הדרבי של מדריד, וגם הראשונה מאז שנת 2008 שברצלונה לא לקחה חלק בתחרות.
משחק ראשון
השער הראשון הגיעה בדקה ה-81' כאשר דני קרבחאל מסר מימין לכרים בנזמה, שבעיטתו נחסמה על ידי הגנת אתלטיקו, ועל הכדור החוזר השתלט המחליף חאמס רודריגס שהצליח לכבוש מקרוב. שער זה היה לראשון של חמאס במדי ריאל מדריד.
אתלטיקו מדריד השוותה בדקה ה-88' מהרמת קרן של קוקה, שמצאה את ראול גרסיה ללא שמירה והוא כבש.
משחק שני
אתלטיקו מדריד עלתה ליתרון כבר בדקה ה-2' משער של מריו מנדז'וקיץ', שבעט בעיטה נמוכה אל הפינה השמאלית של השער.
מאמן אתלטיקו, דייגו סימאונה, הורחק בדקה ה-26' לאחר שטפח על ראשו של עוזר השופט.
שלמה מוסאיוף (איש עסקים)
שלמה מוסאיוף (באנגלית: Shlomo Moussaieff; 1925 – 1 ביולי 2015) היה מולטי-מיליונר ישראלי ממוצא יהודי בוכרי, שחי בלונדון מאז 1963. הוא היה מייסדה של חברת "תכשיטי מוסיוף בע"מ" (Moussaieff Jewellers Ltd). הוא ואשתו עליזה, שהייתה שותפתו לעסקים, דורגו במקום ה-315 ברשימת עשירי הממלכה המאוחדת של הסאנדיי טיימס לשנת 2011, עם הון שמוערך ב-220 מיליון ליש"ט. מוסאיוף צבר את רוב הונו ממכירת תכשיטים יקרי ערך לבתי מלוכה ברחבי העולם ולחברה הגבוהה, בעיקר ללקוחות מערב הסעודית וממדינות המפרץ הפרסי. הוא דיבר ערבית באופן שוטף. בנוסף, היה ידוע מוסאיוף כאחד מאספני העתיקות הפרטיים הגדולים בעולם. הוא אסף בעיקר ממצאים הקשורים לתקופת התנ"ך ולמזרח הקדום ואוספו הפרטי מנה כ-60,000 מוצגים.
ראשית חייו
שלמה מוסאיוף היה השני מבין שנים עשר ילדיו של רחביה מוסאיוף, סוחר תכשיטים יליד ירושלים. הוא נקרא על שמו של סבו, שלמה מוסיוף, סוחר בוכרי שהיה אחד המייסדים של שכונת הבוכרים בירושלים ב-1891. רחביה, שמאוחר יותר היה מעורב בעסקי הסחר באבני חן בפריז, הכניס את בנו שלמה לעסקי הסחר בתכשיטים כבר בגיל צעיר. אחיו הצעיר של שלמה, אלון, נעשה גם הוא לסוחר תכשיטים ירושלמי. כמה מאחיותיו הן בעלות חנויות תכשיטים גם הן: חנה, במלון המלך דוד בירושלים, נעמי בלונדון ואביבה בז'נבה.
שלמה מוסאיוף לא הצליח להגשים את חלומו של אביו ולהיות מלומד, לדבריו הוא סבל מדיסלקסיה ולא היה מסוגל לרכוש את הקריאה והכתיבה. הוא החל לישון בבתי כנסת, באוטובוסים ואפילו ברחובות, ועבד כנגר בשכונת סנהדריה. לאחר שעות העבודה הוא היה מסתובב בקברי הסנהדרין הסמוכים. בתוך מערות הקבורה, שהיו אז פתוחות לציבור, הוא גילה מטבעות עתיקים שאותם הוא מכר לסוחרי עתיקות. הוא גם גילף ארונות קבורה שהיו עשויים מעופרת ומכר את העופרת ברובע הארמני. לאחר שנעצר והוכה על ידי שוטר ערבי, הוא הובא לפני שופט ערבי שדן אותו לתשעה חודשים במוסד לעבריינים בטולכרם. הוא ביקש ללמוד במדרסה, שם הוא גילה כי ניתן ללמוד בעל פה את הקוראן בקלות והתקרב לתרבות הערבית.
ב-1940 הצטרף מוסאיוף לאצ"ל כדי להיאבק בשלטון הבריטי בארץ ישראל. בהמלצת מפקדו באצ"ל, הוא התגייס לצבא הבריטי במלחמת העולם השנייה כדי להילחם בגרמניה הנאצית. הוא הוצב במצרים ובליבורנו שבאיטליה. בזמנו הפנוי שם הוא ערך חיפושים בגניזות של בתי הכנסת המקומיים ורכש כתבי יד עתיקים בנושאי הקבלה וכתובות שנכתבו על ידי רבנים מפורסמים. ב-1947 הוא חזר לאצ"ל והשתתף בקרב מול הלגיון הערבי בעיר העתיקה. ב-1948, עם נפילת העיר העתיקה בידי הירדנים, הוא נפל בשבי ובילה שנה במחנה שבויים בירדן. שבועיים לפני נפילתו בשבי, הוא נשא לאישה את רעייתו עליזה, ילידת אוסטריה.
סוחר תכשיטים
לאחר שחרורו מהשבי, עבד מוסאיוף בחנות התכשיטים של משפחתו ופתח חנות לתכשיטים עתיקים במרכז העיר ירושלים. הוא השלים את הכנסתו בהברחת "זהב ועתיקות מירדן לישראל" בשנות החמישים. במהלך תקופה זו הוא יצר קשר עם משה דיין, שבעצמו עסק גם בהברחת עתיקות, והעביר לו ממצאים בתמורה לכך שדיין יאפשר לו את השימוש ברכבו כדי להעביר פריטים מוברחים. ב-1954 הוא נעצר עקב חשד לגנבת אלף מטבעות ופריטי עתיקות נוספים מהאוניברסיטה העברית בירושלים. מוסאיוף טען שהוא שילם על הפריטים מחיר מלא, אך הוא לא חשף את פרטיו של מי שמכר לו אותם. הוא שוחרר לאחר שאשתו השיבה את רוב הפריטים למשטרת ירושלים.
ב-1963 הוא החליט להעתיק את מקום מגוריו ללונדון, עקב חששו התמידי להיתפס על פעילות ההברחה שלו. הוא פתח את חנות התכשיטים הראשונה שלו במבואה של מלון הילטון בפארק ליין, ולאחר מכן פתח חנות נוספת ברחוב בונד. היקף המכירות של חנויותיו החל לנסוק ב-1967, כאשר עשירים מערב הסעודית וממדינות המפרץ הפרסי החלו לתת את חסותם לתכשיטנים של לונדון. מוסאיוף ואשתו הפעילו את עסקיהם כשותפים לכל דבר. עליזה ניהלה את תחום המכירות ושלמה דאג לעיצוב התכשיטים. בנוסף ליהלומים, אבני חן צבעוניות ופנינים טבעיות, שיבץ מוסאיוף בעיצובי התכשיטים שלו, אבנים יקרות ופנינים שהוא רכש במכירות פומביות של תכשיטים עתיקים.
בעשור השני של המאה ה-21 מפעילה חברת תכשיטי מוסאיוף בע"מ שתי חנויות בלונדון, חנות אחת במלון גרנט קמפינסקי בז'נבה, חנות אחת בהונג קונג ושתי חנויות בעיירת  הסקי קורשאוול שבאלפים הצרפתיים. רוב לקוחות החברה רוכשים אבני חן בשווי של מעל מיליון ליש"ט. בין לקוחות החברה נמנו אישים כמו אימלדה מרקוס והנסיכות אשרף ושמס מאיראן וידוענים כמו ריצ'רד ברטון, סטארבוס ניארקוס, ז'ה ז'ה גאבור, ג'ואן קולינס, בוב קמינגס, שירלי מקליין, ג'ורג' רפט ופרנק סינטרה. בסוף שנות התשעים רכש לו מוסאיוף קהל לקוחות בקרב ישראלים בעלי השפעה.
בבעלותו של מוסאיוף היו אבני חן בשווי של מיליוני דולרים, כמו יהלום צבעוני שבבעלותו, אבן מושלמת במשקל של 6.04 קרט שעליזה רכשה ב-2007 במכירה פומבית של סותבי בהונג קונג בתמורה ל-7.98 מיליון דולר, ובכך קבעה שיא עולמי למחיר קרט אחד, 1.32 מיליון דולר לקרט. "היהלום האדום של מוסאיוף", יהלום בחיתוך משולש במשקל של 5.11 קרט, נרכש ב-2001 או ב-2002, והוא היהלום האדום הגדול ביותר הידוע בעולם.
שלמה מוסאיוף פרש מניהול העסקים ב-2004, אשתו עליזה ממשיכה לדאוג למכירות, לעיצובים ולרכישות.
אספן עתיקות
שלמה מוסאיוף נחשב לאחד מאספני העתיקות הבולטים ביותר של ממצאים מהתקופה המקראית ומהמזרח הקדום. על פי הערכתו האישית, היו ברשותו כ-60,000 פריטים, והוא התמחה בכתבי יד עתיקים ובחותמות אישיות מתקופת בית ראשון ומתקופת בית שני.
מאחר שהוא היה מוכן תמיד לשלם במיטב כספו עבור פריטים שיכלו להוכיח את האמיתות ההיסטורית של סיפורי התנ"ך, האמינו מומחי עתיקות רבים שבאוסף של מוסאיוף כלולים גם כמה זיופים. ב-2004, העיד מוסאיוף במשפט כקורבן למעשה הונאה בקשר לכתובת יהואש. מוסאיוף רכש שני אוסטרקונים מעודד גולן, אחד מהנאשמים במשפט ורכישות אלו הוגדרו גם הן כזיופים. במרץ 2012 זוכו הנאשמים במשפט מאשמת הזיוף. מוסאיוף היה גם מעורב בתביעה שארכה שבע שנים, שבמסגרתה תבעה אותו עיראק והאשימה אותו במכירת פריטים מנינוה לאחר נפילתו של סדאם חוסיין. אף על פי שמוסאיוף טען שהוא רכש את הפריטים באופן חוקי מסוחר שווייצרי, הוא השיב אותם לממשלת עיראק כדי להימנע מפרסום שלילי.
שלמה מוסאיוף העיד במהלך ראיון טלוויזיוני כי בשנות השמונים של המאה הקודמת הגיעו אליו שני סוחרי יודאיקה ובידם מזוודה. הם הציעו לו "סחורה" שהייתה לא פחות מאשר חלקי האוטוגרף הטברני כתר ארם צובא החסרים, תמורת סכום של מיליון דולר. מוסאיוף טען בראיון כי בעת ההיא לא היה בידו סכום כסף גדול כל כך, ולכן העסקה לא התקיימה, לטענת העיתונאי מתי פרידמן בספרו "תעלומת הכתר" מוסאיוף הציע להראות לו את החלקים החסרים תמורת סכום כסף, ייתכן להשערתו שהחלקים החסרים של הכתר נמצאים בידי שלמה מוסאיוף.
חייו האישיים
שלמה מוסאיוף ואשתו, עליזה, התגוררו בכיכר גרוונר שבשכונת מייפייר שבלונדון. הם הביאו לעולם שלוש בנות, דורית, תמר ושרון. בתם השנייה, תמר, עובדת בעסק המשפחתי. בתם הבכורה, דורית, היא רעייתו של נשיא איסלנד לשעבר, אולפור רגנר גרימסון.
שלמה מוסאיוף קיבל תואר דוקטור לשם כבוד מאוניברסיטת בר-אילן ב-2000.
רחלי שוורץ
רחלי שוורץ היא במאית סרטי תעודה, מרצה לקולנוע ולקטורית במספר קרנות.
ביוגרפיה
שוורץ התחילה את דרכה הקולנועית והטלוויזיונית במחלקת הספורט של הערוץ הראשון, ומשם עברה לערוץ הספורט. במקביל החלה את עבודתה התיעודית בתוכנית מבט שני בה|ערוץ הראשון ובהמשך בערוץ 2. סרטיה התיעודיים לקחו חלק בפסטיבלים בינלאומיים, כגון פסטיבל וולגין בירושלים, דוקאביב, פסטיבל חיפה, פסטיבל מונטפלייה בצרפת, פסטיבל לזכויות האדם בנירנברג, קנדה, פסטיבל פריס, לוס אנג'לס ניו-יורק, Female Eye בקנדה ועוד. בשנת 2020 סרטה "הפצוע הסורי" שהופק עבור כאן 11 נרכש לשידור על ידי הרשת הצרפתית גרמנית-ארטה.
שוורץ הייתה לקטורית לסרטים בה|רשות השנייה לטלוויזיה ולרדיו, הקרן החדשה לקולנוע וטלוויזיה, קרן מקור לסרטי קולנוע וטלוויזיה, קרן קולנוע גליל ובקרן רבינוביץ לאמנויות – פרויקט קולנוע. בשנים האחרונות עובדת שוורץ בתחום העסקי בבימוי והפקת סרטי תדמית, בעיקר עם חברת שטראוס ועם חברות הייטק.
פרסים
בשנת 1997, זכה סרטה של שוורץ "המספרה של מימי" בציון לשבח בפסטיבל חיפה. בשנת 2003 זכה סרטה "זינב" בפרס העריכה בפסטיבל דוקאביב. בשנת 2005 זכה סרטה "קיבוץ" בפרס ציון לשבח, ופרס חביב הקהל בפסטיבל דוקאביב,
חיים אישיים
נשואה לשחקן הכדורסל במכבי תל אביב ונבחרת ישראל בכדורסל לשעבר מיכה שוורץ ולהם שלושה ילדים. מתגוררת בקיבוץ חולתה.
פאלם ביי
פאלם ביי (באנגלית: Palm Bay) היא עיר בפלורידה שבארצות הברית. נכון לשנת 2019, אוכלוסיית העיר משוערת בכ-115,000 תושבים.
היסטוריה
האזור היה מיושב על ידי אינדיאנים במשך שנים רבות. האירופאים הראשונים החלו להתיישב באזור במהלך שנות ה-70 של המאה ה-19. ההתיישבות הכפרית הייתה מועטה עד פיתוחה האורבני בתחילת שנות ה-60 של המאה ה-20. עם הפיכתה של ההתיישבות עיר בשנת 1963, חיו בעיירה כ-2,800 תושבים.
גביע הליגה הלאומית 2021/2022
גביע הליגה הלאומית בכדורסל לעונת 2021/2022 הייתה התחרות הראשונה מאז היווסדו של המפעל. הפועל עפולה זכתה בגביע.
הגרלת המשחקים נערכה ב-10 באוגוסט 2021.
סיבוב ראשון
המשחקים נערכו בתאריכים 22,23 ו-24 באוקטובר 2021. בסיבוב הראשון שוחקו 7 משחקים בהשתתפות 14 קבוצות, עירוני קריית אתא העפילה אוטומטית לשלב הבא.
רבע הגמר
המשחקים נערכו ב-9 בנובמבר 2021. בסיבוב זה שוחקו 4 משחקים בהשתתפות 8 קבוצות, 7 הקבוצות המעפילות מהשלב הקודם אליהם הצטרפה עירוני קריית אתא.
חצי הגמר
המשחקים נערכו בתאריך 8-9 בדצמבר 2021. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר.
יחסי הודו–לבנון
יחסי הודו–לבנון הם יחסי החוץ בין הודו ללבנון.
יחסים בין המדינות
הודו ולבנון נהנות מיחסים לבביים וידידותיים המבוססים על קווי דמיון רבים כמו מערכת פוליטית המבוססת על דמוקרטיה פרלמנטרית, זכויות אדם, מחויבות לסדר עולמי צודק, שלום אזורי ועולמי, כלכלת שוק ליברלית ורוח יזמות תוססת. לאור קווי הדמיון הללו, קיים פוטנציאל טוב לחיזוק הקשרים הדו-צדדיים המתמשכים.
הודו כוננה יחסים דיפלומטיים עם לבנון בשנת 1954 ושמרה על ייצוגה הדיפלומטי בביירות לאורך כל מלחמת האזרחים בלבנון, למעט סגירה קצרה של כחודשיים מ-5 באוגוסט עד 16 באוקטובר 1989 בעקבות הסלמת הלחימה בביירות, בניגוד למספר רב של שגרירויות זרות אחרות בביירות שנסגרו בתקופת מלחמת האזרחים (1975–1990). במהלך תקופה זו, הייתה אינטראקציה דו-צדדית מוגבלת בין שתי המדינות. הסחר ההודי-לבנוני, שנבלם במהלך מלחמת האזרחים, גבר בשנים האחרונות. המסחר הכולל בין לבנון להודו היה בסך 13.60 מיליון דולר בשנת 1993. במהלך שבע השנים, בין השנים 1993–1999, המסחר צמח בקצב איטי והגיע ל–55 מיליון דולר רק בשנת 1999.
עם זאת, לאחר שנת 2000 היה הבדל ניכר, במיוחד עם הגברת המודעות וההכרה בלבנון בהשפעתה הכלכלית, הטכנולוגית, הפוליטית והאסטרטגית של הודו, בסיס הייצור הגדול שלה, כוחה בשירותים ויכולתה להישאר ללא פגע למרות משברים פיננסיים אזוריים ובינלאומיים. היקף המסחר הכולל בין הודו ללבנון במהלך ינואר–ספטמבר 2017 היה 181 מיליון דולר. הסחר הדו צדדי בשנת 2016 הגיע ל-293.10 מיליון דולר, כאשר הייצוא ההודי ללבנון עמד על 280.09 מיליון דולר, והיבוא ההודי עמד על 13.01 מיליון דולר.
הקהילה ההודית בלבנון
הקהילה ההודית אינה מוכרת כיום בלבנון בעקבות מלחמת לבנון השנייה.
בשנת 2006 האוכלוסייה ההודית בלבנון הידרדרה בגלל מלחמת מלחמת לבנון השנייה. המפונים הובאו תחילה על ידי ספינות חיל הים ההודיות מבירת ביירות הלבנונית ללרנקה שבקפריסין ואז הוטסו להודו, בתרגיל מתואם צבאי הודי שכונה "מבצע סוקון".
טריומף ריקארדו
טריומף ריקארדו (באנגלית: Triumph Ricardo) הוא אופנוע מתוצרת יצרנית האופנועים הבריטית Triumph Engineering  אשר יוצר בין השנים 1921–1928.
דגמי "טריומף ריקארדו" קרויים על שם מפתח מנוע בעירה פנימית הבריטי "Harry Ricardo" אשר פיתח מנוע בעל 4 שסתומי ראש  אשר הגיע למהירות 70 קמ"ש.
ציר הרשע הקוסמולוגי
ציר הרשע הוא כינוי לאנומליה מתמשכת במדידות קרינת הרקע הקוסמית של היקום (CMB). אנומליה זו, כך נראה, מעניקה למישור הסיבוב של מערכת השמש (הידוע גם כמישור המילקה), ולמיקומו של כדור הארץ חשיבות משמעותית יותר מאשר היה ניתן לצפות על ידי אקראיות בלבד.
קרינת הרקע הקוסמית מציגה את מבנה היקום כפי שהוא בסדרי הגודל הרחוקים ביותר הניתנים למדידה. תוצאות המדידות שביצעו לוויינים ייעודיים לבדיקה זו, אשר האחרונים ביניהם הם WMAP וטלסקופ החלל פלאנק, מעידות על מספר אנאיזוטרופיות בלתי צפויות במבנה הכללי של היקום. לגבי תצפיות אלו נטען כי הן מנוגדות לעקרון הקופרניקי, שהוא מעין "קו מנחה" הקובע כי לא אמורים לצפות בשום חוסר אחידות במבנה הכללי של היקום בטווחים הגדולים ביותר, וכי אין משמעות יוצאת דופן לאף נקודה מסוימת בתוך היקום עצמו על פני שאר הנקודות.
התצפיות מציגות התאמה בין תנועת מערכת השמש, מישור המילקה של מערכת השמש, לבין תכונות במפת קרינת הרקע השמימית. על פי החשיבה הקונבנציונלית, תכונות קרינת הרקע נגרמות מהמבנה הכללי של היקום עצמו, ולכן אין סיבה מיוחדת לצפות שיושפעו ממערכת השמש שלנו (בעיקר מפני שעל פי הידע הנוכחי, מערכת השמש טרם נוצרה בזמן שנקבעו תכונות קרינת הרקע שאנו מודדים כיום). ליתר דיוק, ביחס למישור המילקה, החצי ה"עליון" של מפת קרינת הרקע הוא מעט קר יותר מאשר החצי ה"תחתון". בנוסף לכך, החלוקה של המפה לרבעונים ול־8 חלקים מקבילים אחד לשני, דבר שסבירותו הסטטיסטית נמוכה. ישנה גם "התקבצות" דומה בין חלוקה זו לחלוקה לחצאים ומישור המילקה.
על הנתונים הללו התבטא הפיזיקאי לורנס קראוס:
גביע הליגה הלאומית
גביע הליגה הלאומית הוא טורניר הגביע של הליגה הלאומית בכדורסל, ומפעל הגביע השני בחשיבותו אחרי גביע המדינה.
מי שמע על חווה ונאווה
מי שמע על חווה ונאווה היא סדרת טלוויזיה ישראלית מסוגה דרמה קומית, שיצרו גלית חוגי ונועה ארנברג ועלתה לשידור ב-13 באוקטובר 2022 ביס.
עלילה
נאווה (חנה לסלאו) וחווה (קרן מור) היו בצעירותן מוכשרות ושאפתניות ששירתו יחד בלהקה צבאית בתחילת שנות ה-70. כארבעים שנה לאחר מכן, הן נפגשות שוב ומגלות שאף אחת מהן לא הגשימה את חלומותיה.
הרפובליקה הסובייטית העממית של ח'ווארזם
הרפובליקה הסובייטית העממית של ח'ווארזם הייתה המדינה שנוצרה כיורשת ח'אנות חיווה.
הרפובליקה הוכרזה רשמית על ידי ה-Khorezm Kurultay (האספה) הראשונה ב-26 באפריל 1920.
ב-20 באוקטובר 1923, היא הפכה לרפובליקה הסובייטית הסוציאליסטית ח'ורזם.
ב-27 באוקטובר 1924, חולקה הרפובליקה הסובייטית של ח'ווארזם בין הרפובליקה הסובייטית הסוציאליסטית האוזבקית, הרפובליקה הסובייטית הסוציאליסטית הטורקמנית והמחוז האוטונומי קרקלפק, כחלק מהתיחום של מרכז אסיה לפי לאומים.
גאוגרפיה
הרפובליקה הסובייטית של ח'ווארזם גבלה עם הרפובליקה הסובייטית הסוציאליסטית האוטונומית של טורקסטן מצפון ומדרום, וברפובליקה הסובייטית העממית הבוכרית ממזרח. גבולה המערבי היה המשך גס של החוף המערבי של ימת אראל, הגובל במה שהיה אז ה-הרפובליקה הסובייטית הסוציאליסטית האוטונומית הקירגיזית (מערב קזחסטן של היום). שטחו היה ואוכלוסייה של יותר מ-600,000 איש, בעיקר אוזבקים (62.5%), טורקמנים (28.6%), קזחים (3.5%) וקאראקלפאקים (3.0%). בירתה הייתה חיווה.
שפילד סטילרס
שפילד סטילרס (באנגלית: Sheffield Steelers) היא קבוצת הוקי קרח מהעיר שפילד, אנגליה הנחשבת לאחת מקבוצות ההוקי הטובות בממלכה המאוחדת עם 9 זכיות בליגת ההוקי קרח הבריטית.
המועדון הוקם בשנת 1991 ומארח את משחקי הבית באטיליטה ארנה ומתמודד בליגת העל הבריטית בהוקי קרח ובגביע הקונטיננטלי בהוקי קרח. נותן החסות הראשי של המועדון הוא יצרנית החלונות והזכוכיות Sheffield Window Centre.
תארים
אליפויות הליגה
אליפות הפלייאוף
גביעי הסתיו
גביעי האתגר
Lost (שיר של סמרה וטופיק)
Lost הוא סינגל של הראפר הגרמני, סמרה, והדי ג'יי הגרמני ממוצא קרואטי, טופיק. השיר יצא, על ידי חברת התקליטים אורבן רקורדס, ב-10 בדצמבר 2020. השיר נכתב על ידי סמרה, גרקו, מרקו מינלה, כריסטוף תשן וטופיק, והופק על ידי טופיק.
נכון לאפריל 2022, השיר הושמע למעלה מ-58 מיליון פעמים בספוטיפיי, ו-19 מיליון פעמים ביוטיוב.
יקב רימון
יקב רימון הוא יקב ישראלי המתמחה בייצור יינות מרימונים.
היסטוריה
יקב רימון נוסד בשנת 2002 בפארק תעשיות רמת דלתון. בשנת 2004 החל בייצור מסחרי של יין רימונים בהיקף קטן של כמה מאות בקבוקים. בהדרגה הגדיל היקב את כמויות הייצור. מוצרי היקב משווקים בישראל, ארצות הברית, יפן, קנדה וסין.
מקימי היקב הם בני משפחת נחמיאס ממושב כרם בן זמרה. יינן היקב הוא שרון ביטון. את היקב מלווה יועץ היינות ד"ר ארקדי פיפיקיאן.
היין מיוצר מזן של רימונים שהורכב על ידי מקימי היקב מכמה זנים, וגדל בשטחי המושב. הזן שנוצר מתייחד במשקל גבוה של הפרי וברמת סוכר גבוהה הדומה לריכוז הסוכר שבענב. עובדה זו מאפשרת לייצר יינות על טהרת פרי הרימון.
מוצרי היקב
היקב מייצר, בין השאר, יין פורט, יין יבש וחצי יבש, יין קינוח מתוק ויין נתזים.
אוניברסיטת רוסטוק
אוניברסיטת רוסטוק (בגרמנית: Universität Rostock) היא אוניברסיטה הנמצאת בעיר רוסטוק שבמדינה הגרמנית מקלנבורג-מערב פומרניה.
האוניברסיטה נוסדה בשנת 1419 והיא אחת מהאוניברסיטאות העתיקות ביותר בעולם, והעתיקה ביותר בצפון אירופה ואזור הים הבלטי. נכון לשנת 2021 למדו בה 12,665 סטודנטים.
יקב רימון
מוצרים נוספים
בנוסף ליין, היקב מייצר ומשווק מיץ רימונים ושמן זרעי רימונים, המשמש למאכל וכתכשיר לטיפולים קוסמטיים.
אוניברסיטת רוסטוק
היסטוריה
האוניברסיטה נוסדה בשנת 1419 על ידי הדוכסים יוהאן הרביעי ואלברכט החמישי ממקלנבורג. ב-13 בפברואר באותה השנה אישר האפיפיור מרטינוס החמישי בבולה ששלח את הקמת האוניברסיטה. אוניברסיטת רוסטוק היא האוניברסיטה העתיקה ביותר בצפון אירופה. בגרמניה ישנם רק עוד 5 אוניברסיטאות שנוסדו לפני אוניברסיטת רוסטוק: אוניברסיטת היידלברג (1386), אוניברסיטת קלן (1388), אוניברסיטת ארפורט (1392), אוניברסיטת וירצבורג (1402), אוניברסיטת לייפציג (1409). מבין חמשת אלו, רק האוניברסיטאות של רוסטוק, היידלברג ולייפציג פעלו בלא הפסק מיום היווסדן.
במהלך המאה ה-15 למדו באוניברסיטת רוסטוק 400–500 סטודנטים בכל שנה, וביחס לימים ההם זהו מספר גדול של תלמידים. רוסטוק הייתה מהאוניברסיטאות הגדולות בגרמניה, ורבים מתלמידיה הגיעו מארצות השפלה, סקנדינביה ומדינות אחרות הגובלות בים הבלטי.
עקב מאבקים פוליטיים ולחץ מצד הכנסייה, האוניברסיטה עברה בשנת 1437 לעיר גרייפסוואלד ונשארה שם עד לשנת 1443. בשנים 88–1487 הלימודים התקיימו בעיר ליבק.
בשנת 1542, מספר שנים אחרי העיר רוסטוק, האוניברסיטה נעשתה גם היא פרוטסטנטית; ההומניזם והלותרניזם הפכו למאפיינים המגדירים את האוניברסיטה. לאחר מלחמת שלושים השנים (1618-1648) הפכה אוניברסיטת רוסטוק לאוניברסיטה מקומית. בשנת 1827, לאחר שהבעלים של האוניברסיטה עזב את העיר, החל המצב להשתפר, ולקראת סוף המאה ה-19 החלה פעילות בנייה רחבה באלמה מאטר של רוסטוק ואוניברסיטת רוסטוק זכתה במעמדה הקודם בקרב אוניברסיטאות גרמניה.
בחגיגות ה-500 לאוניברסיטה, שהתקיימו ב-12 בנובמבר 1919, קיבלו אלברט איינשטיין ומקס פלאנק תואר דוקטור לשם כבוד. רוסטוק הייתה האוניברסיטה הראשונה שהעניקה תואר כבוד לאיינשטיין. מסקרן הדבר, כי תואר זה שניתן לאיינשטיין לא בוטל בתקופת הרייך השלישי, על אף שהנאצים הורו לעשות כן. הסיבה לכך נותרה בלתי ברורה. יצוין כי יהודים אחרים איבדו את התארים שלהם בשנת 1933, כדוגמת הפסיכולוג דייוויד כץ, הנס מוראל ואחרים.
עם סיומה של מלחמת העולם השנייה בשנת 1945 חלו שינויים רבים; האוניברסיטה, שכעת הייתה בחלק הסובייטי של גרמניה (יותר מאוחר הוקמה באזור זה הרפובליקה הדמוקרטית הגרמנית), נפתחה מחדש ב-24 בפברואר 1946. הפקולטה לאדריכלות נפתחה בשנת 1950, ובשנת 1951 נפתחה פקולטה למספנות (בשנת 1963 שונה השם לפקולטה לטכנולוגיה). אוניברסיטת רוסטוק הייתה האוניברסיטה הראשונה בגרמניה לפתוח פקולטה טכנולוגית. בשנת 1952 נפתחה פקולטה לתעופה, אך היא הועברה לדרזדן.
בשנת 1976 שונה שמה של האוניברסיטה ל"אוניברסיטת וילהלם פיק", על שמו של וילהלם פיק, נשיאה הראשון של הרפובליקה הדמוקרטית הגרמנית. שם זה בוטל לאחר איחוד גרמניה.
בוגרים בולטים
במהלך 6 המאות בהן האוניברסיטה קיימת, דמויות בולטות רבות נקשרו באוניברסיטה, מהם למשל:
מבנה
כמו אוניברסיטאות אחרות באירופה, אוניברסיטת רוסטוק מחולקת למספר פקולטות (בגרמנית: Fakultät). הללו מחולקות למחלקות אקדמיות (בגרמנית:  Institut) ולקתדרות (בגרמנית: Lehrstuhl).
פקולטות
אוניברסיטת רוסטוק מחולקת ל-9 הפקולטות הבאות:
האוניברסיטה מפעילה בית חולים לימודי. בית החולים מפעיל מספר מכוני מחקר, ביניהם מכון אלברכט קוסל לנוירורגנרציה.
באוניברסיטה קיים בנוסף גן בוטני (Botanischer Garten Universität Rostock).
אוניברסיטאות שותפות
אוניברסיטת רוסטוק חתמה על שיתוף פעולה עם האוניברסיטאות הבאות (אם כי שיתופי פעולה וחילופי תלמידים אפשריים עם מוסדות רבים נוספים):
אירופה
שאר העולם
שאקי (ליטא)
שאקי היא עיר בליטא, אחד היישובים הוותיקים בליטא, המשמשת כמרכזו המנהלי של מחוז משנה שאקי במחוז מריאמפולה שבדרום-מערב המדינה. הייתה לפני השואה שטעטעל טיפוסי.
היסטוריה
היישוב בשאקי הוא מהוותיקים בליטא, וקיים לפחות מאמצע המאה ה-14. עד המאה ה-18 היו אדמות העיר וסביבתה בבעלות פרטית של נסיכי בית צ'רטוריסקי, בשנת 1776 קיבלה העיירה זכויות מגדבורג ובמקביל הותר ליהודים להתיישב בה.
אוכלוסיית הסביבה, איכרים ליטאים לצד יהודים, נוצלה במשך השנים בידי בעלי אחוזות, ולכן במרד האצילים הפולנים נגד השלטונות הצאריים ב-1863 נמנעו חלקים גדולים מהאוכלוסייה מהשתתפות במרד לצד האצילים.
יהדות שאקי
יהודים החלו מתיישבים בשאקי בשנות ה-70 של המאה ה-18. במפקד האוכלוסין של 1897 מנו יהודי העיירה 1638 תושבים מתוך כ-2100 תושבים, למעלה מ-74 אחוזים מכלל האוכלוסייה. בעת נסיגת הצבא הרוסי במלחמת העולם הראשונה, ערכו חייליו פוגרום ביהודי העיר, רצחו מספר יהודים, השחיתו רכוש ושרפו ספרי תורה. בעקבות אירועים אלו נטשו רוב יהודי שאקי את העיר, וחלקם שב והתיישב בה עם הכיבוש הגרמני ולאחר תום המלחמה.
רוב התעשייה הקלה בעיר היה בבעלות יהודית, והבנק העממי בעיר אף הוא היה בבעלות ובניהול יהודים.
שאקי היהודית התפרסמה כעיר של תלמידי חכמים ואישי ציבור שהיו מעורבים בחיי יהדות ליטא כולה. בית הכנסת של שאקי היה מפואר במיוחד אך התפללו בו רק בשבתות וחגים, ומרכז חייה הדתיים של העיר התרכז סביב בית המדרש המרכזי. בשנות ה-20 של המאה ה-20 בשל מחלוקת בקהילה על מינוי רבנים התפצלה הקהילה ושימשו בה במקביל שני שוחטים ושני רבנים, הרב הוותיק שזכה לתמיכת מעמד הפועלים ורב חדש שהובא לעיר בידי יהודיה האמידים. במהלך המחלוקת, התערבו השלטונות הליטאיים וסגרו את בתי הכנסת המרכזיים במשך כמה שנים. הקהילה המקומית הייתה מאורגנת וממוסדת, ועדות שונות ניהלו את ענייניה ושבעת טובי העיר היו מנהיגים נבחרים שייצגו אותה מול השלטונות המקומיים.
לפני מלחמת העולם השנייה היו בעיר מספר תלמודי תורה ובית ספר של "תרבות" שבו למדו בין 350 ל-400 תלמידים. תנועות הנוער הציוניות השונות ניהלו סניפים בעיר.
מילידיה היהודים של שאקי, נודעו: יצחק ליב גולדברג ואחיו דוב גולדברג, ויעקב אולייסקי.
בשואה
עם כיבוש העיר בידי הגרמנים ב-22 ביוני 1941, הועברה השליטה בה לידי הליטאים, אשר פרסמו מיד גזירות שונות נגד יהודיה. בהמשך, רוכזו הגברים היהודים בני 15 ומעלה מהעיר באסם בקצה העיר, ממנו שולחו ב-5 ביולי 1941 לחפור את בורות הירי בהם נרצחו. לאחר מכן רצחו הליטאים באותם הבורות כ-40 נשים יהודיות מהעיר, לאחר שהתעללו בהן.
לאחר הטבח, ריכזו הליטאים את הנשים והילדים שנותרו בעיר בגטו קטן ומוזנח שהוקם בה, תוך איסור על הכנסת מזון לשטחו. מעת לעת אנסו ורצחו הליטאים נערות יהודיות מהגטו.
ב-13 בספטמבר 1941 רצחו הליטאים את הנשים והילדים שנותרו בגטו שבעיר בבורות ירי, יחד עם יהודים נוספים מיישובי הסביבה.
אייר קירגיזסטן
אייר קירגיזסטן (בקירגיזית: Эйр Кыргызстан Авиакомпаниясы, ברוסית: Эйр Кыргызстан) היא חברת התעופה הלאומית של קירגיזסטן שבסיסה בנמל התעופה הבינלאומי מאנאס בבישקק. החברה מפעילה טיסות פנימיות ובינלאומיות ל-13 יעדים, כמו כן מפעילה החברה טיסות שכר.
היסטוריה
החברה נוסדה באפריל 2001, תחת השם אלטין אייר. ב-28 ביולי 2006, מותגה חברת התעופה מחדש תחת השם חברת קירגיזסטן אייר לאחר שנהייתה לחברה הלאומית של המדינה תחת חברת הדגל הקודמת, קירגיזסטן איירליינס.
יעדים
החברה מפעילה קווי טיסות בעיקר לאזורי חבר המדינות.
צי המטוסים
נכון לפברואר 2017 מחזיקה החברה בצי של 2 מטוסים:
בעבר מנתה החברה צי של המטוסים הבאים:
שותפות קוד
לחברה, הסכם שותפות קוד עם חברת טורקיש איירליינס.
שלמה שפירא (דיין)
הרב שלמה זלמן יוסף כהנא שפירא (נולד בי"ז בטבת ה'תשט"ו, 10 בינואר 1955) הוא רב ודיין דתי-לאומי. מכהן כדיין בבית הדין הרבני הגדול.
בעבר כיהן כר"מ בישיבת מרכז הרב, כאב"ד בבית הדין הרבני בנתניה וכרב קהילה בפתח תקווה.
ביוגרפיה
נולד בשנת ה'תשט"ו לרב אליעזר שפירא, שהיה דיין בבית הדין הרבני העליון ואחיינו של הרב אברהם אלקנה כהנא שפירא. למד בישיבה התיכונית חורב ולאחר מכן בישיבת מרכז הרב, שם היה לתלמיד מובהק וקרוב של דודו של אביו - ראש הישיבה הרב אברהם שפירא, ונודע כחריף במיוחד.
בראשית שנות התשעים של המאה ה-20 התמנה על ידי הרב אברהם אלקנה כהנא שפירא לר"מ בישיבה. בשלהי שנת ה'תשנ"ז (1997) התמנה לדיין בבית הדין בנתניה, ובשנת ה'תשע"א (2011) מונה לאב בית הדין. במקביל, כיהן במשך כעשרים שנה כרבה של קהילת "נחלי משה" בפתח תקווה, עד מעברו לירושלים בשנת ה'תש"ף.
בז' בתמוז תשע"ו (12 ביולי 2016) נבחר לדיין בבית הדין הרבני הגדול.
אסתר שאקי-ארזי
אסתר בֶּרֶזניאק-ארזי, שפרסמה בשם העט אסתר שאקי-ארזי (23 במאי 192 0 – 24 ביוני 1978) הייתה משוררת ישראלית.
שלמה שפירא (דיין)
חיים אישיים
נשוי לדבורה, לזוג 5 ילדים. בתו של הרב יעקב משה סלומון, ראש הישיבה הטכנולוגית בכפר אברהם, ומתגורר בשכונת קריית משה בירושלים. חתנו, הרב אודי נכטשטרן, משמש כר"מ בישיבת מרכז הרב.
אסתר שאקי-ארזי
ביוגרפיה
אסתר שאקי-ארזי, בתם של חנה (נזלי) והרב עובדיה שאקי ונכדתו של הרב אברהם חי שאקי מצפת, נולדה ב-1920 בעיר אז'אקסיו שבקורסיקה, ובגיל חודשיים שבה עם משפחתה לארץ ישראל. גדלה והתחנכה בצפת והמשיכה את לימודיה בירושלים. ב-1954 החלה בפרסום שיריה בכתבי עת ספרותיים. ארזי התגוררה ברעננה. הייתה נשואה לפישל ואם לבת, אביבה כהן. נפטרה ב-1978, בגיל 58. נקברה בבית העלמין בעירה. הותירה את בעלה ובתה. אחיה הצעיר אבנר חי שאקי היה פרופסור למשפטים באוניברסיטת תל אביב וחבר הכנסת ושר בממשלות ישראל.
שלמה שפירא (דיין)
מפסיקותיו
כמה מפסיקותיו של הרב שפירא צוטטו בעיתונות המקוונת, הם אבני יסוד בפסקי בתי הדין :
אסתר שאקי-ארזי
ביוגרפיה
שיריה הלירים-אמוניים עוררו עניין בזמנה. כתב על שירתה ישראל זמורה: "זוהי שירה של אני עשיר הגות ועשיר רחשי-נפש, אני הרואה ומתפעל, אני המתרונן מראיה והתרגשות, והוא משפיע אהבה ורוך, מרומם את הנפש, מעדן את המחשבה וגורם הנאה למתייחד עם שירתו".
משה הלינגר
משה הלינגר (נולד בתל אביב ב-4 בספטמבר 1960) הוא פרופסור חבר במחלקה למדעי המדינה באוניברסיטת בר-אילן ולשעבר סגן ראש המחלקה. הוא גם מרצה כמורה מן החוץ בפקולטה למשפטים באוניברסיטה. בעבר, שימש כראש מכון שוורץ ליהדות, אתיקה ומדינה בבית מורשה בירושלים, וכעמית מחקר במכון הישראלי לדמוקרטיה. כמו כן ניהל את תוכנית ההידברות בין דתיים לחילוניים באוניברסיטת בר-אילן ואת התוכנית לתואר שני בדמוקרטיה ואזרחות במחלקה למדעי המדינה בבר-אילן. הוא גם הוביל את הקמת התכנית לתואר משולב במשפטים (תואר ראשון) ומדעי המדינה (שני) בבר-אילן וניהל אותה יחד עם סגן דיקן הפקולטה למשפטים ד"ר יעקב חבה, ואת הקמת תוכנית המצטיינים של המחלקה למדעי המדינה בהתמחות במנהל הציבורי וניהל אותה בשנותיה הראשונות.
למד בישיבת הרב עמיאל ("היישוב") בתל אביב, בישיבת חברון ובכולל מיר בירושלים. במרוצת השנים שימש מחנך ומורה למקצועות היהדות והמקצועות ההומניים בבית הספר אמי"ת גוש דן ובישיבת נחלים. סיים בהצטיינות את לימודי התואר הראשון ב-1990 באוניברסיטה הפתוחה ואת לימודי התואר השני במחלקה למדע המדינה באוניברסיטת בר-אילן ב-1995. הוא כתב דוקטורט באוניברסיטת בר-אילן בנושא "דגם הדמוקרטיה היהודית מול דגם היהדות הדמוקרטית בהגות האורתודוקסיה המודרנית הציונית במאה העשרים". סיים בהצטיינות ב-2002.
פרופ' הלינגר מעורב בפעילות ציבורית במשך שנים רבות מתוך חתירה לחיזוק זהותה היהודית והדמוקרטית של מדינת ישראל. הרצה לציבורים מגוונים וייעץ לעיריות שונות ולמשרד החינוך בתחומי האזרחות. הוא גם חבר הוועד המנהל של תנועת "דרכנו".
בתו היא הזמרת מירב הלינגר.
סשה קיליה-ג'ונס
סשה ליאם קיליה-ג'ונס (באנגלית: Sacha Liam Killeya-Jones; נולד ב-10 באוגוסט 1998) הוא כדורסלן אמריקאי-בריטי המשחק בעמדת הפאוור פורוורד בבילבאו באסקט מליגת העל הספרדית.
קריירת מכללות
בתור פרשמן (סטודנט בשנתו הראשונה) באוניברסיטת קנטקי שיחק קיליה-ג'ונס שיחק 14 משחקים, עם ממוצעים של 2.9 נקודות ו-2.2 ריבאונדים ב-6.9 דקות למשחק. הוא לא שיחק במשך רוב המחצית השנייה של העונה. בעונתו השנייה הוא הפך לתורם תכוף יותר מהספסל, עם ממוצעים של 3.3 נקודות ו-2.9 ריבאונדים ב-13.7 דקות למשחק עם 34 הופעות. לאחר העונה הודיע קיליה-ג'ונס שיעזוב את קנטקי, וב-15 במאי 2018 התחייב להמשיך את קריירת כדורסל המכללות שלו באוניברסיטת המדינה של קרוליינה הצפונית ולהפסיד את עונתו הבאה בשל חוקי ההעברה של ה-NCAA. ב-28 בפברואר 2019, לפני שהיה כשיר לשחק, קיליה-ג'ונס עזב את NC סטייט כדי להתחיל בקריירה מקצוענית.
קריירה מקצועית
באפריל 2019 הצטרף קיליה-ג'ונס ל-Get Better Academy, אקדמיית כדורסל פרטית בפראג. הוא שיחק 12 משחקים בקבוצת האקדמיה של ספרטה פראג מליגת המשנה הצ'כית, שם העמיד ממוצעים של 18.7 נקודות ו-8.3 ריבאונדים למשחק. ב-11 ביולי חתם קיליה-ג'ונס בלובן בראונשווייג מהבונדסליגה בכדורסל, אך מעולם לא שיחק משחק רשמי בקבוצה. בעונת 2019/20 הוא חתם בקאלב/קראמו מאסטוניה המתחרה בליגת הכדורסל הלטבית-אסטונית ובליגת ה-VTB. הוא העמיד ממוצעים של 10.3 נקודות ו-4.0 ריבאונדים למשחק במועדון.
ב-13 ביולי 2020 חתם קיליה-ג'ונס בדומברובה גורניצ'ה מליגת העל הפולנית. הוא העמיד ממוצעים של 19 נקודות, 8.9 ריבאונדים, 2 אסיסטים ו-2 חסימות למשחק, אך עזב את הקבוצה בינואר 2021. ב-23 באוגוסט 2021 חתם קיליה-ג'ונס בהפועל גלבוע גליל מליגת העל בכדורסל. את עונת סיים קיליה-ג'ונס עם 18.4 נקודות ו-7.6 ריבאונדים למשחק, וזכה בתואר מלך הסלים של ליגת העל בכדורסל.
ב-2 באוקטובר 2022 חתם קיליה-ג'ונס באוקלהומה סיטי ת'אנדר מה-NBA במקום סטרלינג בראון שנופה. ב-4 באוקטובר, לאחר משחק קדם עונה אחד בלבד במדי הת'אנדר, הוא נחתך מסגל הקבוצה. ב-3 בנובמבר 2022 הוא חתם בקבוצת ליגת הפיתוח של הת'אנדר, אוקלהומה סיטי בלו. ב-30 ביוני 2023 חתם קיליה-ג'ונס בבילבאו באסקט מליגת ה-ACB הספרדית.
בנבחרת הלאומית
קיליה-ג'ונס, שאמו ילידת בריטניה, הוא אזרח כפול של ארצות הברית ובריטניה. הוא משחק בנבחרת בריטניה בכדורסל. קיליה-ג'ונס השתתף במחנה האימונים של הנבחרת לקראת יורובאסקט 2017. הוא זכה בזימון הבינלאומי הראשון שלו מול בטורניר פטרס ב-7 באוגוסט 2017, בגיל 18 בלבד, אבל לא שיחק. כמה ימים לאחר מכן, קיליה-ג'ונס שיחק בפעם הראשונה וקלע 9 נקודות מול במשחק ידידות סגור. הוא שיחק עבור בריטניה במוקדמות יורובאסקט 2022.
בית הספר למקצועות התעופה
בית הספר למקצועות התעופה (ביסמ"ת) הוא יחידת ההדרכה להכשרת חיילים לשירות במערך התעופה של חיל האוויר ככבאים, פקידות מבצעים (פקמ"ציות), מפענחי תצלומי-אוויר (תצ"א), המודיעין, מש"קיות ניווט, ועוד. בית הספר ממוקם בבסיס חיל-האוויר עובדה (בח"א 10).
היסטוריה
עד 1987 בית הספר היה ממוקם בבסיס חפץ חיים (בח"א 501).
משנת 1987 היחידה עברה לבסיס עובדה. עד נובמבר 2004 התקיימה בביסמ"ת מגמת קציני תעופה שעברה לבית הספר לקצינים של חיל האוויר. בבית הספר עוברים הדרכה כ–2200 חניכים בשנה, מתוכם כ–1500 חניכות עוברות טירונות בבית–הספר עצמו. בבית–הספר ישנן ארבע מגמות, שלוש מגמות מקצועיות: "ביטחון", "מבצעים ובקרה", "מודיעין" ומגמת "טירונות". כל מגמה מקצועית מופקדת על מספר קורסים. משך הזמן של מסלול בבית הספר משלושה שבועות, הקצר ביותר, ועד ארבעה חודשים הארוך ביותר.
בית הספר התרחב במהלך השנים, כאשר מרבית הקורסים בשיטת 'הכשרה במהלך העבודה' (OJT) עברו לביסמ"ת כדי לקבל מסגרת רצינית יותר.
בשנת 2007 מסלול הכש"מ (הכשרת המפקד) עבר לטייסת הדרכה החדשה שהוקמה בבסיס עובדה, והמשיך במתן שירותי הדרכה והכשרת מדריכים ומפקדים לכלל החיל.
ביולי 2020 הוקם בית הספר לבקרה אווירית ופיקוח טיסה בבח"א 10 וההכשרה לתפקידים: קציני בקרה אווירית, מש"קי בקרה אווירית, קציני פיקוח ופקחי טיסה עברה מביסמ"ת לבית הספר החדש.
באוגוסט 2021 נסגרת טייסת הדרכה בבסיס עובדה, והתאחדה לתוך ביסמ״ת. עקב כך, נפתח גף חופ״ה ומסלול הכש״מ מחדש ביחידה.
ביולי 2022, נקלטה בבית הספר מגמת הכשרות הקצונה שכוללת בתוכה את ההכשרות המתקדמות של קציני מערך התעופה והמנהלה של חיל האוויר.
בפברואר 2023, מסלול הכש״מ (הכשרות מפקדים) נקלטו למגמת הכשרות הקצונה. בעקבות שינוי ארגוני זה המגמה הפכה להיות מגמת הכשרות הקצונה והפיקוד.
ב־10 ביולי 2023, הוחלף סמל היחידה כחלק מהשינויים הארגוניים שהתרחשו ביחידה בשנים האחרונות יחד עם תיקוף חזון וייעוד יחידתיים.
דסטין דמרי-ברנס
דסטין דמרי-ברנס (באנגלית: Dustin Demri-Burns; נולד ב-11 ביולי 1978) הוא שחקן קולנוע, טלוויזיה, קומיקאי וסופר בריטי.
קריירה
הוא שיחק בסרטי קולנוע רבים, בין היתר בסרט "המרגל שזרק אותי", "ברידג'ט ג'ונס בייבי", "גרימסבי" ו"הרוג את החברים שלך".
הוא שיחק את התפקיד של דני סינקלייר בסרט "Alan Partridge: Alpha Papa" משנת 2013, בהשתתפות סטיב קוגן, ושיחק גם את התפקיד סדריק בסרט "Horories Histories: The Movie - Rotten Romans" משנת 2019. באותה שנה הוא שיחק בסרטה של אביגיל בלקמור "סיפורים מהלודג'", לצד קלי וונהאם, מקנזי קרוק, לורה פרייז'ר, סופי תומפסון וג'וני וגאס.
יחד עם חברו סבסטיאן קרדינל, יצרו והפיקו תוכנית מערכונים "קרדינל ברנס", שהייתה להצלחה בבריטניה.
דמרי-ברנס דיבב את קולותיהם של דמויות בסדרות וסרטי אנימציה, כמו קולו של גרמפי ב"דיגבי הדרקון" ובסדרה "בוב הבנאי".
חיים אישיים
דמרי-ברנס הוא ממוצא צרפתי ומתגורר כיום באנגליה עם אשתו ובנם.
פרידריך קניג
ביוגרפיה
קוניג נולד באייסלבן למשפחת איכרים פשוטה, ולמרות מותו המוקדם של אביו, הצליח קוניג ללמוד בבית ספר תיכון. ב-1790 החל בהכשרה בבית הדפוס ברייטקופף והרטל בלייפציג במשך ארבע וחצי שנים, שם למד את סודות המקצוע.
ב-1803 ניסה קוניג להקים בעיר זול בית דפוס ממוכן, אבל בשל היעדר טכנולוגיה מתאימה הרעיון לא יצא לפועל.
קוניג עבר ללונדון ב-1804 וב-1810 הוענק לו פטנט על המצאתו, וקוניג החל להדגים את מכונתו ב-1812. המכונה עמדה בסדנת הממציאים, והזמנות נשלחו ללקוחות פוטנציאליים, כגון ג'ון וולטר, עורך הטיימס. פעילות זו נעשתה תחת מעטה חשאיות מחשש לכעסם של בעלי הדפוס שהמצאה זו עתידה הייתה לדחוק את רגליהם. הגיליון הראשון של הטיימס שהודפס באמצעות המכונה החדשה של קוניג יצא לאו ב-29 בנובמבר 1814.
באוגוסט 1817 קוניג חזר לגרמניה בשל אי הסכמה עם שותפו תומאס בנסלי, וחששו של קוניג כי בנסלי מנסה להשיג בעלות מלאה על המכונה החדשה. לבסוף הקים קוניג במנזר נטוש בסמוך לווירצבורג חברה לייצור המכונה, בשם קוניג את באואר.
קניג הלך לעולמו בשנת 1833 בצל אם מיין שמחוז וירצבורג.
So Good (שיר של לואיזה ג'ונסון)
So Good (בעברית: כל כך טוב) הוא שירה של הזמרת הבריטית, זוכת התוכנית אקס פקטור בריטניה, לואיזה ג'ונסון. השיר נכתב על ידי צוות כותבים בריטים ויצא לאור ב-28 באוקטובר 2016.
הופעות חיות
ג'ונסון ביצעה את השיר בהופעה חיה לראשונה ב-30 באוקטובר 2016 בתוכנית הטלוויזיה אקס פקטור בריטניה בה זכתה ובמספר פסטיבלים בינלאומיים בשנים 2016 ו-2017.
מיאמי גארדנס
מבחינה פוליטית, מועצת העיר מורכבת מחמישה חברים. רוב תושבי העיר (73.3%) הם אפרו-אמריקאים.
כמה מתושבי העיר הידועים הם ליל פאמפ, ריק רוס ודנזל קארי.
יחסי אינדונזיה–קובה
יחסי אינדונזיה–קובה הם היחסים הדו צדדיים בין קובה לבין הרפובליקה של אינדונזיה. במהלך שלטונו של נשיא אינדונזיה הראשון סוקרנו בשנות השישים, אינדונזיה וקובה נהנו מיחסים קרובים במיוחד. היחסים בין שני העמים התמקדו בעיקר בספורט ובבריאות. קובה מחיקה באינדונזיה שגרירות בג'קרטה, בעוד אינדונזיה מחזיקה בקובה שגרירות בהוואנה המוסמכת גם לבהאמה וג'מייקה. שתי המדינות הן חברות מלאות בארגון תנועה הלא-מתואמת ושותפות ב-קבוצת 77 ובפורום של שיתוף פעולה מזרח אסיה–אמריקה הלטינית.
היסטוריה
היחסים הדיפלומטיים בין שתי מדינות כוננו רשמית ב-22 בינואר 1960 במהלך ביקורו ההיסטורי של נשיא אינדונזיה הראשון סוקרנו בבירת קובה, הוואנה. במהלך ביקור זה סוקרנו נשא שיחת נימוס לראש ממשלת קובה פידל קסטרו וגם לצ'ה גווארה, בהזדמנות זו הציג סוקרנו לקסטרו פגיון כריס, אינדונזי מסורתי כאות ידידות. במהלך תקופה זו היחסים בין מנהיגי שתי המדינות היו חמים וקרובים במיוחד, בעיקר משום שהם היו שותפים לשאיפות שמאל מהפכניות נגד האימפריאליזם, וסוקרנו אכן חלק יחסים קרובים עם מספר מנהיגים סוציאליסטיים בעולם.
שגרירות אינדונזיה בהוואנה נפתחה רשמית ב-14 באוגוסט 1963. עם זאת, מסיבות חיסכון, אינדונזיה סגרה את שגרירותה בהוואנה באוקטובר 1971 והסמיכה את ענייניה עם קובה לשגרירותה במקסיקו סיטי. בדצמבר 1995 נפתחה שגרירות אינדונזיה בהוואנה מחדש.
בין התאריכים 11–14 באפריל 2000 ביקר נשיא אינדונזיה עבד א-רחמן וחיד בהוואנה כדי להשתתף בפסגת G-77 של מדינות מתפתחות. שעות ספורות לפני עזיבתו של וחיד את הוואנה לטוקיו, פידל קסטרו נשא שיחת אדיבות מפתיעה שלא תוכננה לווחיד בחדר הנשיא האינדונזי במלון מליה. בעבר נקבעה פגישה שתתקיים לאחר הגעתו של וחיד, אולם היא בוטלה. במהלך פגישה בלתי פורמלית זו, הציע עבד א-רחמן לקסטרו כי אחד מהשותפים בפסגה יקדם את תוצאות האירוע הבינלאומי למדינות המתפתחות, והציע לראש ממשלת מלזיה מאהאטיר מוחמד לבצע את העבודה.
שיתופי פעולה
אינדונזיה וקובה התמקדו בעיקר בתחומי ספורט ובריאות ביחסים הדו-צדדיים ובשיתוף הפעולה שלהם. לדוגמה, אינדונזיה שלחה את מתאגרפיה, שחקני כדורעף ומתעמלים להתאמן בקובה. מצד שני, ישנם מספר ספורטאים קובנים שעשו את הקריירה שלהם במועדוני ספורט אינדונזיים, במיוחד בכדורעף. בדצמבר 2006 הסכימה רשות הבריאות של שתי המדינות על שיתוף פעולה בפיתוח חיסונים חדשים נגד קדחת דנגי ומלריה.
יחסי סחר
הסחר הדו צדדי בין אינדונזיה לקובה הגיע ל-12.79 מיליון דולר בשנת 2008, והגיע לשיאו בשנת 2011 עם שווי סחר של 15.68 מיליון דולר. הסחר הדו צדדי עד אוקטובר 2012 הגיע ל-12.40 מיליון דולר, כאשר הייצוא האינדונזי ייצא 11.15 מיליון דולר וייבוא של 1.24 מיליון דולר גרם לעודף סחר לטובת אינדונזיה עם עודף של 9.91 מיליון דולר. אינדונזיה מוכרת לקובה בעיקר טקסטיל, נעליים והנעלה, קרמיקה, רהיטים ואלקטרוניקה, בעוד שהיא קונה סיגרים ותרופות קובניות, במיוחד חיסונים.
פייר קונדה
פייר קונדה מאלונג (בצרפתית: Pierre Kunde Malong; נולד ב-26 ביולי 1995) הוא כדורגלן קמרוני המשחק בעמדת הקשר באולימפיאקוס.
קריירת מועדונים
קונדה התחיל את הקריירה שלו בקבוצת הנוער של אלקובנדס. ב-11 בנובמבר 2012 ערך את הופעת הבכורה שלו בקבוצה הבוגרת בניצחון 0-2 נגד פריסו. ב-3 במרץ 2013 הבקיע את שער הבכורה שלו בקבוצה בניצחון 0-2 נגד אתלטיקו לאונס דה קאסטייה.
ב-6 ביולי 2018 חתם לארבע שנים במיינץ 05 מהבונדסליגה.
ב-22 ביוני 2021 חתם לשלוש שנים באולימפיאקוס מליגת העל היוונית.
ב-6 בינואר 2023 חזר לגרמניה והושאל לבוכום עד לסוף העונה.
קריירה בינלאומית
בצעירותו, קונדה שיחק בנבחרות הצעירות של קמרון. ב-27 במאי 2018 קונדה ערך את הופעת הבכורה שלו בנבחרת הבוגרת בהפסד 1-0 ל.
נכלל בסגל נבחרת קמרון לטורניר מונדיאל 2022.
מגולה
מגולה (בגרמנית: Megola) הוא אופנוע, מתוצרת חברת "Megola-Werke G.m.b.H" אשר יוצר במינכן, גרמניה בין השנים 1921–1925.
Home (שיר של טופיק)
Home (בעברית: בית) הוא סינגל של הדי ג'יי הגרמני ממוצא קרואטי, טופיק, בשיתוף פעולה עם הזמר הגרמני, ניקו סנטוס. השיר יצא, על ידי חברת התקליטים וורנר מיוזיק גרמניה, ב-18 בדצמבר 2015. השיר נכתב על ידי דניאל סלע, טופיק, ניקו סנטוס ומתיאס זוקר, והופק על ידי טופיק וניקו סנטוס.
נכון לאפריל 2022, השיר הושמע למעלה מ-67 מיליון פעמים בספוטיפיי, ו-22 מיליון פעמים ביוטיוב.
קארדיף דווילס
קארדיף דווילס (בוולשית: Cythreuliaid Caerdydd) היא קבוצת הוקי קרח וולשית שמשחקת בליגת הוקי הקרח הבריטית. הקבוצה מארחת באייס ארנה ויילס שבמפרץ קארדיף. זו אחת מקבוצות ההוקי קרח המוצלחות בבריטניה עם 6 זכיות באליפויות בריטניה בהוקי קרח.
הדווילס הפסידו את תואר אליפות העונה הסדירה ביום האחרון של עונת 2018/19 לאחר שהפסידו 3–1 לקובנטרי בלייז ואיפשרו לבלפסט ג'איינטס לזכות בליגה. עם זאת, קארדיף הייתה לאלופת פלייאוף הליגה, כשזכתה בתואר השני שלה ברציפות לאחר שניצחה 2:1 את בלפסט עצמם בגמר פלייאוף 2019.
תארים
אליפויות הליגה
אליפויות הפלייאוף
גביעי הסתיו
גביעי האתגר
אן אסטין
אן מארי אסטין (Anne Marie Astin) היא ביוכימאית אוסטרלית ומומחית לזיהוי פלילי. נוספה ל ב-2010, וקיבלה את (PSM) בשנת 2011. ראויה לציון עקב תרומתה לפיתוח מחלבות וחקיקת תקני בטיחות מזון.
השכלה
אסטין נולדה בדרהאם, וסיימה בהצטיינות תואר בוגר במדעים בכימיה ובביוכימיה בשנת 1973. את הדוקטורט בביוכימיה סיימה בהצטיינות ב-1976, כולם באוניברסיטת ליברפול. מאוחר יותר קיבלה הסמכה של עבור ניהול המגזר הציבורי.
גאורגיה באירוויזיון 2021
גאורגיה השתתפה באירוויזיון 2021 עם השיר "You", שבוצע על ידי הזמר הגאורגי תורניקה קיפיאני.
אן אסטין
קריירה מוקדמת
החלה את הקריירה שלה בתחום בעזרת תמיכתה של אמה, אשר דחפה אותה לאייש תפקידים שלא נתפסו כמתאימים לנשים בעיני החברה באותה התקופה. היא החלה ללמד באוניברסיטת מונאש. לאחר מכן, היא הפכה מומחית לזיהוי פלילי במשטרה, ומאוחר יותר הצטרפה לתעשיית החלב. בשנת 2013 היא התמנתה למנכ"לית הרשות לבטיחות מזון חלב ומוצריו, בסמכות ממשלת ויקטוריה. היא כיהנה בתפקיד זה עד שלנת 2016.
גאורגיה באירוויזיון 2021
רקע
ב-31 בדצמבר 2019, קיפיאני זכה בקדם הגאורגי לאירוויזיון 2020. לאחר שהתחרות בוטלה בעקבות מגפת הקורונה, ב-26 בינואר 2021, רשות השידור הגאורגית הודיעה כי קיפיאני יישאר וייצג את המדינה באירוויזיון 2021. השיר של קיפיאני, "You", יצא לאור ב-15 במרץ 2021.
באירוויזיון
ב-20 במאי 2021, קיפיאני ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-16 עם 16 נקודות.
אן אסטין
קריירה מוקדמת
אסטין היא נשיאת (AIFST).
First Time (שיר של M-22)
First Time (בעברית: פעם ראשונה) הוא סינגל של הצמד המוזיקלי M-22, בשיתוף פעולה עם הזמרת-יוצרת הדנית, מדינה , שיצא, על ידי חברת התקליטים 3 ביט רקורדס, ב-8 בדצמבר 2017. השיר נכתב על ידי אדריאן נוקאדו, אנדרה נוקאדו, ארליסה, פרנק בולס ומאט ג'יימס, והופק על ידי M-22.
נכון לאפריל 2022, השיר הושמע למעלה מ-81 מיליון פעמים בספוטיפיי, ו-11 מיליון פעמים ביוטיוב.
פומפנו ביץ'
כמה מתושבי העיר היודעים ביותר הם קלסי גראמר, למאר ג'קסון, אדי ג'ונס והרולד סולומון.
היסטוריה
ההתיישבות באזור החלה בשנות ה-80 של המאה ה-19. תושבי הקבע הידועים הראשונים היו משפחות של עובדי הרכבת שהגיעו לסביבה בשנת 1896. ההתיישבות הפכה לעירנית יותר בשנת 1908 והוכרזה כעירעצמאית בשנת 1947. בשנת 1950 התגוררו בעיירה כ-5,600 תושבים.
אותלו (סרט, 1990)
אותלו (באנגלית: Othello) הוא סרט משנת 1990 בהפקת הלהקה השייקספירית המלכותית, ובכיכובם של איאן מקלן, וילארד וייט, אימוג'ן סטאבס וזואי ואנאמייקר. הסרט מבוסס על הפקה בימתית של המחזה "אותלו" בבימויו של טרוור נאן, שמאוחר יותר צולם באולפן עבור שידור בטלוויזיה. הסרט צולם בתיאטרון קופסה שחורה, כך שנדרשו מעט אביזרים ותפאורות. הוא שודר בטלוויזיה ב-23 ביוני 1990 במסגרת התוכנית "Theatre Night".
הפקה
טרוור נאן ביים את הסרט בהתבסס על ההפקה משנת 1989 של הלהקה השייקספירית המלכותית. התפאורה, התלבושות והאביזרים נלקחו ממלחמת האזרחים האמריקנית, אבל הדיאלוגים נותרו קשורים לוונציה וקפריסין. בניגוד לצילומי המחזות "אנטוניוס וקלאופטרה" (1974) ו"מקבת'" (1979), נאן העדיף צילומים "מהורהרים" ולא תקריבים קיצוניים. הסרט אינו מנסה להסתיר את היותו צילום של הצגת תיאטרון. כמעט כל הטקסט של המחזה כלול בסרט, פרט לסצנה אחת בהשתתפות קסיו והליצן.
ביקורת
העיבוד הקולנועי הקודם של מחזה שייקספירי בהפקת הלהקה השייקספירית המלכותית היה "מקבת'" בשנת 1979, ונחשב לאחד העיבודים הטובים ביותר של מחזה מאת שייקספיר שנעשו אי פעם. לכן הציפיות מעיבוד זה היו גבוהות ביותר. מייקל ברוק כתב באתר BFI Screenonline שהציפיות התממשו "ההפקה היא במקום מכובד בין העיבודים הקולנועיים של המחזה אותלו, והוא ללא ספק העיבוד הטלוויזיוני המצליח ביותר". הוא ציין במיוחד את "הכימיה המוצלחת שהושגה בין השחקנים הראשיים".
קוסמס אינדיקופלאוסטס
קוסמס אינדיקופלאוסטס (Cosmas Indicopleustes, ביוונית: Κοσμᾶς Ἰνδικοπλεύστης) היה ימאי-סוחר וגאוגרף יווני, שמוצאו באלכסנדריה. חי במחצית הראשונה של המאה השישית לספירה ונחשב לאחד מהיוצרים הרבים שאפיינו את העידן היוסטיניאני. נודע בעיקר בזכות חיבורו 'הטופוגרפיה הנוצרית', בו טען, בניגוד לדעה הרווחת בתקופתו, שהעולם איננו עגול, אלא שטוח כסדקית. טענתו זו היא אחת העדויות היחידות שעשויות לבסס את מיתוס הארץ השטוחה השגוי, על פיו אנשים בימי הביניים חשבו שהעולם איננו עגול.
שמו
ייתכן שלשם העט 'קוסמס אינדיקופלאוסטס' אין קשר לשמו האמיתי של מחבר ה'טופוגרפיה הנוצרית'. משמעות הכינוי אינדיקופלאוסטס - "זה אשר הפליג להודו" - הולמת את היותו נוסע-חוקר, אך אין עדות ברורה לכך שאכן ביקר בהודו. החוקר הגרמני אייזק פוס (Isaac Voss) מהמאה ה-17 טען שגם השם הפרטי, קוסמס, אינו אלא כינוי אשר נבע מעיסוקו בקוסמולוגיה.
חייו
לא ידוע לנו רבות על קוסמס, ובמיוחד לא על ראשית חייו. מרבית המידע אודותיו לקוח מהעבודות שהוא עצמו כתב, ועל כן לא ניתן להסתמך עליהן כמקורות אמינים לחלוטין. מוצאו באלכסנדריה (באותה עת חלק מהאימפריה הביזנטית), אך לא ידוע אם נולד בה. הוא התגאה ושמר על זהותו האלכסנדרונית (אף שבבגרותו לא חי בעיר זו אלא עסק במסחר באירופה ובמזרח) ובד-בבד שמר אמונים והעריץ את האימפריה הרומית שהותיר יוסטיניאנוס, שהיא לדבריו 'שותפה בממלכת המשיח' וכן 'מתעלה, ככל שמסוגלת ממלכה ארצית, מעל לכל כח אחר, והיא תישאר לא מנוצחת עד קץ הימים.' ככל הנראה השכלתו הרשמית לא עלתה על חינוכו הבסיסי כנער באלכסנדריה. קוסמס היה נוצרי אדוק, אשר הזדהה עם רעיונות הכת הנסטוריאנים, וברבות הימים הפך לנזיר. כתביו נוצרו במטרה דתית להפצת הרעיונות הנוצריים-נסטוריאנים, והתבססו רבות על כתבי הקודש. על כן רבים בתקופתו לאחריה לא ראו את משנתו כמחקרית ולרב התעלמו ממנה או התנגדו לה.
במסגרת מסעותיו המסחריים-מחקריים ביקר קוסמס בסרי לנקה, קיסרות אקסום (אתיופיה ואריתריאה של ימינו), איי סוקוטרה (באוקיינוס ההודי, סמוך לתימן) וב'שלושת המפרצים' (כפי שכונה בפיו): רומא, חצי-האי ערב ופרס. במסעות אלו אסף מידע לכתיבת ספריו מפי אנשים שפגש.
את 'הטופוגרפיה הנוצרית', הגדול והחשוב בספריו, כתב קוסמס לדבריו כעשרים וחמש שנים לאחר שביקר באתיופיה, עקב הימלטות הספינה בה שט לכיוון הודו מסופה. בביקור זה שהה בעיר אדול (Adule), בשנה בה המלך האקסומי כלב אלה-אצבחה (kaleb ella atsbeha) יצא למלחמה בערב הסעודית. על פי תיעוד זה ניתן לתארך את כתיבת הטופוגרפיה בין השנים 547 ל־550 לספירה. כמו כן, לפי תיאוריו ניתן להבין שקוסמס היה מבוגר למדי בזמן כתיבת הספר, וסבל ממצב בריאותי ירוד.
ה'טופוגרפיה נוצרית'
קוסמס מתאר אזורים שונים בהודו, כמו האיים המלדיביים וסרי לנקה (נקראה אז סיילדיבה), לה ייחס תשומת לב רבה. תיאורו של קוסמס הוא האזכור הראשון שאנו מכירים לנוצרים שחיו בסרי לנקה. קבוצת נוצרים קטנה זו הפעילה כנסייה נוצרית-פרסית. כמו כן מדווח קוסמס על מסחר בין מזרח אפריקה וסביבות הודו. אף על פי שלקוסמס לא הייתה השכלה נרחבת (ואולי דווקא בשל כך), מזכיר קוסמס בספרו כותבים רבים אותם הכיר וצטט ב'טופוגרפיה הנוצרית', בעיקר סופרים יווניים אך גם סורים, ארמנים, ולטינים. ביניהם: ארטוס (Aratus) קלאומדס, אפורוס, ארטוסתנס, אאודוקסוס מקנידוס, יוספוס פלביוס, אוסביוס, ליסימכוס, כאירמון, מנתון, אפולוניוס מולון ועוד. קוסמס מקדיש גם חלק ניכר מהספר השנים-עשר של 'הטופוגרפיה הנוצרית' לניסיון להוכיח שסופרים בני העולם העתיק העידו על עתיקות וממצאים שונים המחזקים את הכתוב בתורת משה ובמיוחד את התכנות מעמד הר סיני.
העולם על פי קוסמס
קוסמס מבסס את תפיסת העולם שלו על פי הכתוב בתנ"ך, ובמיוחד על שני מקורות בו: 1. בראשית א' – 'בראשית ברא ה' את השמיים ואת הארץ' – מלמד, על פי קוסמס, כי העולם מורכב מהקיים בשמיים ובארץ בלבד, ואין דבר הנמצא מעבר להם. 2. שמות כה' – הנחיות מפורטות לבניית בית המקדש שמעביר אלוהים למשה. לתפיסתו של קוסמס תיאורים אלו של בית המקדש תואמים בדיוק לאלו של העולם בו אנו חיים.